Referat af bestyrelsesmøde d. 13/10-2022 hos Betina.

Tilstede: Alice, Umar, Connie og Betina.

Afbud: Bo og Sara.

Referent: Betina

Godkendelse af dagsorden.

1. Status på kontingent (Bo): Udsat pga. afbud fra Bo.
2. HRH-Henvendelse (Alice): HRH Vridsløsestræde 25-27 har henvendt sig skriftligt til bestyrelsen vedr. støtte og opbakning til at udleje den tidligere VVS kontorbygning til en beboelsesbolig. Der er fra Kommunens side givet afslag på dette. Er blevet drøftet til bestyrelsesmødet og konklusionen er, at bestyrelsen ikke kan støtte og bakke HRH op, om at bygningen bliver brugt til beboelse, da det er ulovligt at bo i den omtalte bygning. Alice skriver til HRH.
3. Nyt fra Brugergruppen (Umar): Der har været afholdt to møder d. 9/6 og 8/9. På møderne har dagsordenen været Energikrise, fjernvarme, affaldssortering og belysning/El. 1. Fjernvarmen i 2023 stiger. Der er nedsat en arbejdsgruppe, der undersøger hvordan man kan finde måder at mindske forbruget på. 2. Affaldssortering: Der kommer en generel stigning på 2 %. Fra ca. 4350 kr til ca. 4430 kr/år. 3. Belysning/El: Kommunen vil nedsætte en arbejdsgruppe mhp. metoder/forslag til hvordan, der kan energispares i Kommunen bla. dæmpning af belysningen mellem kl 22-05 og slukke hver anden lampe. Vedr. Hyldagerbakker og Dyregården tændes lysene på 5 %’s lysstyrke. Forslag til en sensor ved Hyldager parkering og rundt om sportshallen. Alle offentlige bygninger sænkes til 19 grader. Desuden blev det oplyst, at der sker en blødgørelse af vandet i Landsbyen i løbet af 2023. Bestyrelsen har fået en mail fra borgmester Steen Christiansen vedr hjælp/forslag til hvordan man kan spare på energien. Link lægges på hjemmesiden.
4. Status trafik (Bo, Alice, Betina): Forvaltningen/Kommunen har givet afslag på vores ønske/ansøgning om at forbyde parkering i den ene side på Vridsløsestræde. Baggrunden for afslaget er: ’’ Albertslund Kommune har skønnet, at det er bedst at bibeholde nuværende forhold, da det giver størst fleksibilitet for parkering langs vejen. Ligeledes er der ikke registreret andre trafiksikkerhedsmæssige udfordringer på stedet, som gør, at vi skønner, at parkering i kun den ene vejside er påkrævet’’. Der er ikke planlagt nye møder med Forvaltningen.
5. Status på hjertestarter/tilkobling hjerteløberne (Alle): Er ikke blevet tilkoblet endnu. Alice tager en snak med Laura.
6. Museumsgrunden ud i fremtiden/beplantning/vores bud på området (Connie, Alice): Verdensmål Centeret har kontaktet Naturgruppen Museumsgrunden, hvor der blev adspurgt, om vi ville have grunden beplantet med træer. Gruppen har forhørt sig hos de fire nærmeste naboer, og har derefter sagt ja tak til at få plantet på grunden. Der kommer træer og buske i uge 48. Grenbunken på Museumsgrunden bliver nedlagt fra uge 48. Sidste dag er d. 25/11-2022. Der bliver plantet træer/hæk ud til Toften, så grunden bliver lukket af. Vedr placering af BaseCamp, hvor Museumsgrunden er i spil sendes der fra bestyrelsen brev til Miljø og Teknik samt til borgmesteren. Lægges på hjemmesiden.
7. Landsbyvandring med Forvaltningen/Materialegården (Alle): Landsbyen er blevet forsømt lidt i år. Der er nogle buske for enden af Vridsløsestræde, der ikke er blevet beskåret, der har været problemer med græsslåning på Museumsgrunden. Bestyrelsen forsøger at planlægge en landsbyvandring i november. Alice kontakter Jan Holm Forvaltningen. Desuden opfordres der til, hvis man ser noget i Landsbyen, man kan bruge appen ’’Giv et praj’’ så får Kommunen direkte besked.
8. Fællesspisning ud i fremtiden/tovholdere/hvad er vores bud (Alle): Der har været afholdt en fællesspisning efter Generalforsamlingen i år. I oktober var der fællesspisning d. 10/10 men den blev den aflyst af bestyrelsen, da der var nogle, der gerne ville deltage men ingen ønskede at stå for madlavningen. Der er fællesspisning igen d. 22/11, d. 8/2-2023 og d. 28/4-2023. I Fællesspisningsudvalget er Birgit Saabye og Ole Larsen. Bestyrelsen vil gerne lægge det ud til drøftelse i Fællesspisningsudvalget og grundejere, hvis der er nogle, der har ideer og forslag til hvordan, det kan fungere i fremtiden.
9. Evt: Kommunen vil spare ca 520.000 kr på Verdensmål Centeret. Det svarer til en besparelse på én medarbejder ud af tre. Dette vil ske fra 1/1-2023. Som tidligere nævnt har bestyrelsen fået en mail fra Borgmester Steen Christiansen om hvordan, der kan spares på energien. Link lægges på hjemmesiden.

Nyt bestyrelsesmøde d. 8/12 kl 20 eller 15/12 kl 20 hos Alice eller Sara.